sukhrobnurali/uzbek-legal-corpus huggingface dataset:
“Toshavtobustrans”aksiyadorlik kompaniyasi avtobus parklarining davlat aksiya paketlarini yopiq kimoshdi savdolarida sotish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2015-02-20)

Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni, 2013-yil 9-oktabrdagi PQ-2048-son “Toshkent shahrida yoʻlovchi tashish transportini tashkil etish tizimini yanada takomillashtirish chora-tadbirlari toʻgʻrisida”gi qarori va Vazirlar Mahkamasining 2012-yil 30-dekabrdagi 374-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida”gi hamda 2013-yil 13-noyabrdagi 308-son “Shahar yoʻlovchi tashish transporti tizimini yanada takomillashtirishga doir tashkiliy chora-tadbirlar toʻgʻrisida”gi qarorlariga asosan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va Oʻzbekiston Respublikasi Moliya vazirligi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi va Moliya vazirligining 2007-yil 18-iyundagi 01/10-18/09 va 52-son “Toshavtobustrans” aksiyadorlik kompaniyasi avtobus parklarining davlat aksiya paketlarini yopiq kimoshdi savdolarida sotish tartibi toʻgʻrisidagi nizomni tasdiqlash haqida”gi qarori (roʻyxat raqami 1715, 2007-yil 7-sentabr) (Oʻzbekiston Respublikasi qonun hujjatlari toʻplami, 2007-y., 35-36-son, 375-modda) oʻz kuchini yoʻqotgan deb topilsin. 2. Mazkur qaror “Toshshahartransxizmat” AK bilan kelishilgan. 3. Ushbu qaror rasmiy eʼlon qilingan kundan eʼtiboran kuchga kiradi.
Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2018-04-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi va Markaziy banki Boshqaruvining 2007-yil 13-martdagi 30, 288-V-sonli qarori (roʻyxat raqami 1675, 2007-yil 14-aprel) (Oʻzbekiston Respublikasi qonun hujjatlari toʻplami, 2007-y., 16-son, 168-modda) bilan tasdiqlangan Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandning beshinchi xatboshisi quyidagi tahrirda bayon etilsin: “MTPlar, muqobil MTPlar, fermer xoʻjaliklari, “Oʻzkimyosanoat” davlat aksiyadorlik kompaniyasi, “Oʻzdonmahsulot” AK va “Oʻzpaxtasanoat” uyushmasi tizimidagi korxonalar huzurida faoliyat yuritayotgan muqobil MTP masʼuliyati cheklangan jamiyatlari hamda qishloq xoʻjalik texnikasi mavjud boʻlgan boshqa xoʻjalik subyektlarining xizmatlari uchun toʻlovlarga;”. 2. 10-bandning beshinchi xatboshisidan “debitor-kreditor qarzlar toʻgʻrisida maʼlumotnoma (2a-shakl) va” degan soʻzlar chiqarib tashlansin. 3. 14-bandning “g” kichik bandi quyidagi tahrirda bayon etilsin: “g) muqobil MTPlar, fermer xoʻjaliklari, “Oʻzkimyosanoat” davlat aksiyadorlik kompaniyasi, “Oʻzdonmahsulot” AK va “Oʻzpaxtasanoat” uyushmasi tizimidagi korxonalar huzurida faoliyat yuritayotgan muqobil MTP masʼuliyati cheklangan jamiyatlari hamda qishloq xoʻjalik texnikasi mavjud boʻlgan boshqa xoʻjalik subyektlari tomonidan koʻrsatilgan va koʻrsatiladigan texnika xizmatlari uchun toʻlovlarda, mablagʻlar ularga xizmat koʻrsatuvchi tijorat banklarida ochilgan maxsus 23210 (23220)-sonli hisob raqamlariga oʻtkazib beriladi.”. 4. Mazkur oʻzgartirishlar Oʻzbekiston Respublikasi Qishloq va suv xoʻjaligi vazirligi va Oʻzbekiston Fermerlari kengashi bilan kelishilgan.
Olib chiqiladigan tovarlarning bojxona qiymati deklaratsiyasini toʻldirish boʻyicha yoʻriqnomaga oʻzgartirish va qoʻshimchalar kiritish haqida
(resolution, 2019-01-30)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Vazirlar Mahkamasining 2014-yil 31-dekabrdagi 376-son “Tovarlarni bojxonada elektron shaklda deklaratsiyalash tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2008-yil 21-apreldagi 01-02/19-34-son qarori (roʻyxat raqami 1803, 2008-yil 5-may) (Oʻzbekiston Respublikasi qonun hujjatlari toʻplami, 2008-y., 19-son, 166-modda) bilan tasdiqlangan Olib chiqiladigan tovarlarning bojxona qiymati deklaratsiyasini toʻldirish boʻyicha yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-band quyidagi mazmundagi xatboshilar bilan toʻldirilsin: “BQD BYuDning shakliga muvofiq elektron yoki qogʻoz shaklida taqdim qilinadi. BQD qogʻoz shaklida taqdim qilingan taqdirda u bilan birga uning elektron nusxasi ham taqdim qilinadi. BQDning elektron shakli (elektron nusxasi) bojxona rasmiylashtiruvi boʻyicha mutaxassisning elektron raqamli imzosi bilan tasdiqlangan boʻlishi lozim.”. 2. 4-bandning birinchi xatboshisi quyidagi tahrirda bayon etilsin: “BQDning qogʻoz shakli olti nusxada rasmiylashtiriladi. Bunda:”. 3. 11-bandning ikkinchi xatboshisi quyidagi mazmundagi jumla bilan toʻldirilsin: “BQDning elektron shaklida (elektron nusxasida) bunday havola qilinmaydi va barcha maʼlumotlar BQDning tegishli ustunlarida toʻliq koʻrsatiladi.”. 4. 20-band “muhri va imzosi” degan soʻzlardan keyin “(BQDning elektron shaklini elektron raqamli imzosi)” degan soʻzlar bilan toʻldirilsin. 5. 21-band “shaxsiy raqamli muhri” degan soʻzlardan keyin “(BQDning elektron shakli elektron raqamli imzosi)” degan soʻzlar bilan toʻldirilsin. 6. 22-band “shaxsiy raqamli muhri” degan soʻzlardan keyin “(BQDning elektron shakli elektron raqamli imzosi)” degan soʻzlar bilan toʻldirilsin. 7. 23-band quyidagi mazmundagi jumla bilan toʻldirilsin: “BQDning elektron shaklida (elektron nusxasida) “varaq orqasida” yozuvi koʻrsatilmaydi va barcha maʼlumotlar BQDning tegishli ustunlarida toʻliq koʻrsatiladi.”.
Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga oʻzgartirishlar kiritish haqida
(resolution, 2021-12-03)

Oʻzbekiston Respublikasi Prezidentining 2007-yil 14-martdagi PF-3860-son “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining 5-bandiga muvofiq Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2013-yil 15-fevraldagi 21, 16, 3-02, 01-02/8-44-sonli qarori (roʻyxat raqami 2436, 2013-yil 20-mart) (Oʻzbekiston Respublikasi qonun hujjatlari toʻplami, 2013-y., 12-son, 157-modda) bilan tasdiqlangan Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga ilovaga muvofiq oʻzgartirishlar kiritilsin. 2. Mazkur qaror 2015-yil 20-maydan kuchga kiradi. 1. 18, 39 — 47-pozitsiyalardan “***” “havola” va uning matni chiqarib tashlansin. 2. 68-pozitsiya quyidagi tahrirda bayon etilsin:
Mikrofirmalar va kichik korxonalar tomonidan yagona ijtimoiy toʻlovni hisoblash va toʻlash tartibi toʻgʻrisida
(resolution, 2022-08-22)

Oʻzbekiston Respublikasi Prezidentining “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2014-yil 4-dekabrdagi PQ-2270-son qarorini amalga oshirish maqsadida Vazirlar Mahkamasi qaror qiladi: 1. 2015-yil 1-yanvardan boshlab mikrofirmalar va kichik korxonalar uchun, shuningdek fermer xoʻjaliklari uchun yagona ijtimoiy toʻlov stavkasi 25 foizdan 15 foizgacha pasaytirilganligi maʼlumot uchun qabul qilinsin. 2. Belgilansinki, mikrofirmalar va kichik korxonalar, fermer xoʻjaliklari bundan mustasno, 2015-yil 1-yanvardan boshlab yagona ijtimoiy toʻlovni belgilangan stavka boʻyicha, biroq har bir xodimga bazaviy hisoblash miqdorining 65 foizidan kam boʻlmagan miqdorda hisoblaydilar. Fermer xoʻjaliklari uchun yagona ijtimoiy toʻlovni belgilangan stavka boʻyicha, biroq har bir xodimga bazaviy hisoblash miqdorining 50 foizidan kam boʻlmagan miqdorda hisoblash tartibi saqlanib qoladi. 21. Oʻzbekiston Respublikasi Prezidentining “Aholining ijtimoiy zaif qatlami bandligini taʼminlashni ragʻbatlantirishning tashkiliy chora-tadbirlari toʻgʻrisida” 2018-yil 11-iyundagi PQ-3782-son qaroriga muvofiq, shunday tartib oʻrnatiladiki, unga koʻra shtatdagi xodimlarining 50 foizi nogironligi boʻlgan shaxslardan tashkil topgan nogironligi boʻlgan shaxslarning jamoat birlashmalari korxonalari jami xodimlarining mehnatiga haq toʻlash fondi uchun yagona ijtimoiy toʻlov stavkasi 4,7 foiz miqdorida belgilanadi va yagona ijtimoiy toʻlov summasi belgilangan tartibda taqsimlanadi. 3. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda idoraviy normativ-huquqiy hujjatlarga ushbu qarordan kelib chiquvchi oʻzgartirishlar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi Nizomga oʻzgartirish kiritish haqida
(resolution, 2022-07-22)

Oʻzbekiston Respublikasi Prezidentining “Qonunchilik ijrosini taʼminlash tizimini yanada takomillashtirish chora-tadbirlari toʻgʻrisida” 2014-yil 24-iyuldagi PF-4636-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2011-yil 29-martdagi 93-son qarori (Oʻzbekiston Respublikasi QT, 2011-y., 3-son, 22-modda) bilan tasdiqlangan Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi nizom 4-bandining beshinchi xatboshidagi “Qonunchilikka rioya etilishi ustidan nazorat qilish bosh boshqarmasi boshligʻining oʻrinbosariga” soʻzlari chiqarib tashlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Alkogolli mahsulotlarga va tamaki mahsulotlariga yangi namunadagi aksiz markalarini joriy etish toʻgʻrisida
(resolution, 2023-07-27)

Oʻzbekiston Respublikasi Prezidentining “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida” 2006-yil 7-noyabrdagi PQ-505-son qaroriga muvofiq hamda alkogolli mahsulotlar va tamaki mahsulotlari noqonuniy ishlab chiqarilishi va sotilishiga yoʻl qoʻymaslik yuzasidan nazoratni yanada kuchaytirish maqsadida Vazirlar Mahkamasi qaror qiladi: 1. 2015-yil 1-apreldan boshlab alkogolli mahsulotlarga va tamaki mahsulotlariga dizayni Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi va “Davlat belgisi” davlat-ishlab chiqarish birlashmasi tomonidan ishlab chiqilgan va tasdiqlangan, himoyaning qoʻshimcha darajalariga ega boʻlgan yangi namunadagi aksiz markalari joriy etilsin. 2. Belgilansinki, eski namunadagi aksiz markalari bilan markalangan hamda ulgurji va chakana savdo tarmogʻidagi alkogolli mahsulotlar va tamaki mahsulotlari yangi namunadagi aksiz markalari joriy etilgan kundan boshlab toʻqqiz oy oʻtgach markalanmagan deb hisoblanadi va belgilangan tartibda olib qoʻyiladi. 3. Oʻzbekiston Respublikasi Davlat soliq qoʻmitasi va Davlat bojxona qoʻmitasi 2016-yil 1-yanvardan boshlab eski namunadagi aksiz markalari bilan markalangan alkogolli mahsulotlar va tamaki mahsulotlari olib kirilishi, ishlab chiqarilishi hamda ularning ulgurji va chakana savdo tarmogʻida sotilishini aniqlash hamda oldini olish, shuningdek ushbu mahsulotlarni belgilangan tartibda olib qoʻyish chora-tadbirlarini koʻrsinlar. 4. Oʻzbekiston Respublikasi Davlat bojxona qoʻmitasi yangi namunadagi aksiz markalari joriy etilishi toʻgʻrisidagi zarur axborotni alkogolli mahsulotlar va tamaki mahsulotlarini import qiluvchilar eʼtiboriga yetkazsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: yangi namunadagi aksiz markalari joriy etilishi toʻgʻrisidagi zarur axborotni alkogolli mahsulotlar va tamaki mahsulotlari ishlab chiqaruvchilar va savdo korxonalari eʼtiboriga yetkazsinlar; yangi namunadagi aksiz markalari joriy etilishi toʻgʻrisida ommaviy axborot vositalari orqali tushuntirish ishlarini olib borsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Toʻlov terminallari bilan jihozlash va aholi bilan pul hisob-kitoblarini amalga oshirishda ularni qoʻllash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Davlat soliq xizmati toʻgʻrisida”gi qonunlari va Oʻzbekiston Respublikasi Prezidentining 2014-yil 15-apreldagi PQ-2164-son “Tadbirkorlik faoliyatini amalga oshirish va davlat xizmatlarini koʻrsatish bilan bogʻliq tartibotlarni yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi va Davlat soliq qoʻmitasi qaror qiladi: 1. Oʻzbekiston Respublikasi Markaziy banki Boshqaruvi va Davlat soliq qoʻmitasining 2009-yil 20-iyundagi 18/1, 2009-20-son qarori (roʻyxat raqami 1986, 2009-yil 27-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 351-modda) bilan tasdiqlangan Toʻlov terminallari bilan jihozlash va aholi bilan pul hisob-kitoblarini amalga oshirishda ularni qoʻllash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-band “yozma” degan soʻzdan keyin “yoki elektron shaklda” degan soʻzlar bilan toʻldirilsin. 2. 4-banddagi “Yozma murojaatlar” va “amalga oshirilishi” degan soʻzlar tegishlicha “Murojaatlar” va “yuborilishi” degan soʻzlar bilan almashtirilsin. 3. 10-bandning ikkinchi xatboshisidagi “yozma ravishda” degan soʻzlar “yozma yoki elektron shaklda” degan soʻzlar bilan almashtirilsin. 4. Mazkur oʻzgartirishlar va qoʻshimcha Oʻzbekiston Respublikasi Savdo-sanoat palatasi bilan kelishilgan.
Oʻzbekiston Respublikasi Oliy xoʻjalik sudi Plenumining 2014-yil 28-noyabrdagi “Oʻzbekiston Respublikasi Oliy xoʻjalik sudi Plenumining ayrim qarorlariga oʻzgartish va qoʻshimchalar kiritish toʻgʻrisida”gi 271-sonli qaroriga tuzatish kiritish haqida
(resolution, 2015-02-11)

Plenum, Oʻzbekiston Respublikasi Oliy xoʻjalik sudi raisi oʻrinbosari Sh. Saidovning Oliy xoʻjalik sudi Plenumining 2014-yil 28-noyabrdagi “Oʻzbekiston Respublikasi Oliy xoʻjalik sudi Plenumining ayrim qarorlariga oʻzgartish va qoʻshimchalar kiritish toʻgʻrisida”gi 271-sonli qaroriga tuzatish kiritish haqidagi axborotini tinglab va muhokama qilib, “Sudlar toʻgʻrisida”gi Oʻzbekiston Respublikasi Qonunining 47, 53-moddalariga asosan qaror qiladi: Oliy xoʻjalik sudi Plenumining 2014-yil 28-noyabrdagi “Oʻzbekiston Respublikasi Oliy xoʻjalik sudi Plenumining ayrim qarorlariga oʻzgartish va qoʻshimchalar kiritish toʻgʻrisida”gi 271-sonli qaroriga quyidagicha tuzatish kiritilsin: Qarorning VIII bandi 8)-kichik bandi 40.4-bandidagi “Soliq kodeksi 119-moddasining uchunchi qismi” degan soʻzlari “Soliq kodeksi 119-moddasining birinchi qismida” deb oʻqilsin.
Xalqaro shartnomani tasdiqlash toʻgʻrisida
(resolution, 2015-02-10)

1. Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida elchixonalarni joylashtirish uchun oʻzaro binolar va yer uchastkalarini taqdim etish toʻgʻrisida 2014-yil 19-avgust kuni Pekin shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Yakka tartibdagi tadbirkorlar tomonidan milliy valyutadagi bank kartalaridan foydalanish tartibi toʻgʻrisidagi nizomning 5-bandiga oʻzgartirish kiritish haqida
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 19-iyuldagi 16/2-son qarori (roʻyxat raqami 1850, 2008-yil 4-sentabr) (Oʻzbekiston Respublikasi qonun hujjatlari toʻplami, 2008-y., 35-36-son, 359-modda) bilan tasdiqlangan Yakka tartibdagi tadbirkorlar tomonidan milliy valyutadagi bank kartalaridan foydalanish tartibi toʻgʻrisidagi nizomning 5-bandi quyidagi tahrirda bayon etilsin: “5. Yakka tartibdagi tadbirkor bank kartalari orqali hisob-kitoblar Oʻzbekiston Respublikasida naqd pulsiz hisob-kitoblar toʻgʻrisidagi nizomga (roʻyxat raqami 2465, 2013-yil 3-iyun) muvofiq amalga oshiriladi.”. 2. Mazkur qaror Oʻzbekiston Respublikasi Davlat soliq qoʻmitasi va Oʻzbekiston banklari assotsiatsiyasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Bolalar sport inshootlari, umumtaʼlim maktablari hamda kollej va akademik litseylarning sport zallarini sport anjomlari va jihozlari bilan taʼminlash meʼyorlarini tasdiqlash toʻgʻrisida”gi qarorning 7-ilovasiga oʻzgartirish kiritish haqida
(resolution, 2015-02-09)

Oʻzbekiston Respublikasi Vazirlar Mahkamasining 2014-yil 3-dekabrdagi 331-sonli “2015 — 2020-yillarda umumtaʼlim maktablarini zamonaviy sport zallari bilan taʼminlash chora-tadbirlari dasturi toʻgʻrisida”gi qaroriga muvofiq, Oʻzbekiston Respublikasi Xalq taʼlimi vazirligi, Madaniyat va sport ishlari vazirligi, Oliy va oʻrta maxsus taʼlim vazirligi, Iqtisodiyot vazirligi, Moliya vazirligi hamda “Oʻzstandart” agentligi qaror qiladi: 1. Oʻzbekiston Respublikasi Xalq taʼlimi vazirligi, Madaniyat va sport ishlari vazirligi, Oliy va oʻrta maxsus taʼlim vazirligi, Iqtisodiyot vazirligi, Moliya vazirligi, “Oʻzstandart” agentligining 2009-yil 28-sentabrdagi 39, 43, 335, 83, 94 va 4-P-sonli “Bolalar sport inshootlari, umumtaʼlim maktablari hamda kollej va akademik litseylarning sport zallarini sport anjomlari va jihozlari bilan taʼminlash meʼyorlarini tasdiqlash toʻgʻrisida”gi qarorining (roʻyxat raqami 2039, 2009-yil 11-noyabr) (Oʻzbekiston Respublikasi qonun hujjatlari toʻplami, 2009-y., 46-son, 502-modda) 7-ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi. T/r Sport anjomlari nomi Oʻlchov birligi Sport zallarining oʻlchami Foydalanish vaqti 9 x 18 12 x 24 18 x 30 1. Tibbiyot qutichasi komplekt 1 1 1 Ishlatilish vaqtigacha 2. Gimnastika eshagi dona 1 1 1 5 yil 3. Tutqichli gimnastika oti dona 1 1 1 5 yil 4. Tayanib sakrash uchun ot dona 1 1 1 5 yil 5. Gimnastika skameykasi dona 4 4 6 5 yil 6. Turnik (perekladina) komplekt 1 1 1 5 yil 7. Parallel bruss dona 1 1 1 5 yil 8. Gimnastika yakka toʻsini dona 1 1 1 5 yil 9. Gimnastika depsinish koʻprigi dona 1 1 1 5 yil 10. Gimnastika kolsasi komplekt 2 2 2 5 yil 11. Tirmashib chiqish arqoni dona 1 2 2 3 yil 12. Shved narvoni dona 4 4 6 5 yil 13. Gimnastika toʻshamasi dona 8 10 14 3 yil 14. Turli ogʻirlikdagi gantellar (2 kg, 4 kg, 6 kg, 8 kg) juft 5 8 10 5 yil 15. Gimnastika gardishi dona 10 15 30 3 yil 16. Gimnastika tayoqlari dona 10 15 30 3 yil 17. Sekundomer dona 2 2 2 5 yil 18. Yengil atletika kolodkalari dona 2 2 2 5 yil 19. Futbol toʻpi dona 10 15 20 6 oy 20. Basketbol toʻpi dona 10 15 20 6 oy 21. Voleybol toʻpi dona 10 15 20 6 oy 22. Gandbol toʻpi dona 10 15 20 1 yil 23. Voleybol ustunlari (setkasi bilan) komplekt 2 2 2 5 yil 24. Nasos dona 2 3 4 5 yil 25. Shaxmat soati dona 3 4 5 5 yil 26. Basketbol shiti (savati va setkasi bilan) dona 2 2 2 5 yil 27. Shaxmat dona 3 4 5 5 yil 28. Shashka dona 3 4 5 4 yil 29. Tennis stoli (raketka va setkasi bilan) komplekt 2 4 4 5 yil 30. Tennis stoli toʻpi dona 75 100 100 1 oy 31. Armrestling uchun stol dona 1 1 1 6 yil 32. Turli ogʻirlikdagi toshlar (8 kg, 16 kg — har biri boʻyicha) dona 2 3 3 5 yil 33. Yengil atletika uchun estafeta tayoqchalari dona 10 15 20 3 yil 34. Futbol darvozalari komplekt 1 1 1 3 yil ”.
Davlat notarial idoralarida notarial ish yuritish qoidalariga oʻzgartirish kiritish haqida
(order, 2015-02-09)

Oʻzbekiston Respublikasining “Jismoniy va yuridik shaxslarning murojaatlari toʻgʻrisida”gi Qonuni hamda Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga asosan buyuraman: 1. Oʻzbekiston Respublikasi adliya vazirining 2010-yil 22-dekabrdagi 308-mh-son buyrugʻi (roʻyxat raqami 2170, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 503-modda) bilan tasdiqlangan Davlat notarial idoralarida notarial ish yuritish qoidalarining muqaddimasi quyidagi tahrirda bayon etilsin: “Mazkur Qoidalar Oʻzbekiston Respublikasining “Notariat toʻgʻrisida”gi, “Jismoniy va yuridik shaxslarning murojaatlari toʻgʻrisida”gi va “Arxiv ishi toʻgʻrisida”gi qonunlari, Oʻzbekiston Respublikasi Vazirlar Mahkamasining 1999-yil 29-martdagi 140-son “Oʻzbekiston Respublikasi davlat hokimiyati va boshqaruv organlarida ish yuritish va ijro nazoratini tashkil etish boʻyicha normativ hujjatlarni tasdiqlash haqida”gi qarori, Notariuslar tomonidan notarial harakatlarni amalga oshirish tartibi toʻgʻrisidagi yoʻriqnoma (roʻyxat raqami 2090, 2010-yil 30-mart) va boshqa normativ-huquqiy hujjatlarga muvofiq davlat notarial idoralarida notarial ish yuritish, notarial hujjatlarni saqlash muddatlari va tartibini belgilaydi.”. 2. Mazkur buyruq davlat roʻyxatidan oʻtkazilsin va bu haqda Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (D. Ibragimova) mazkur idoraviy normativ-huquqiy hujjatni “Oʻzbekiston Respublikasi qonun hujjatlari toʻplami — Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazirning birinchi oʻrinbosari M. Ikramov zimmasiga yuklansin.